રાજા રવિ વર્માના પાત્રમાં રણદીપ હૂડાએ તેના અભિનયની મર્યાદાઓ છતાં પાત્રમાં જીવ રેડી દીધો છે. મારકણી આંખોવાળી નંદના સેનની ડાયલૉગ ડિલિવરીમાં થોડા લોચા છે, પરંતુ તેણે જે રીતે બોલ્ડ દૃશ્યો આપ્યાં છે એ આંખો પહોળી કરી દે છે. ઉપરાંત ફિલ્મમાં રહેલા જથ્થાબંધ કલાકારો જેવા કે પરેશ રાવલ, દર્શન જરીવાલા, સચિન ખેડેકર, વિક્રમ ગોખલે, સુહાસિની મૂળે, આશિષ વિદ્યાર્થી, ચિરાગ વોરા, વિપિન શર્મા, ફેરિના વઝીર, રજત કપૂર વગેરે પણ તેમની જગ્યાએ પર્ફે‍ક્ટ લાગે છે. સંદેશ શાંડિલ્યનું જસ્ટ અબોવ ઍવરેજ મ્યુઝિક હોવા છતાં ફિલ્મનો ટાઇટલ ટ્રૅક અને ‘અનહદ નાદ જગા દે’ ગીતો ખરેખર સારાં બન્યાં છે. અહીં ખાસ ઉલ્લેખ અનિલ મહેતા ઉપરાંત ફિલ્મના બે વિદેશી સિનેમૅટોગ્રાફર્સ ક્રિસ્ટો બાકાલોવ અને રાલી રાલ્ત્સેવનો તથા કૉસ્ચ્યુમ ડિઝાઇનર્સનો પણ કરવો પડે.